  Майя Бывальцева 30-тӥ шуркынмонлы Удмуртиын эшшо 240 муртлэсь коронавирус инфекциез шедьтӥзы. Выль черламъёс пӧлын 13 пиналъёс но 65 арессэ ортчем 38 арлыдоос. Со сярысь элькунысь оперативной штаб ивортӥз. Диагноззы Ижкарын 178 улӥсьёслэн зэмаз, Воткаын – 21, Балезино, Ува ёросъёсын – быдэн сизьым, Можгаын – куать, Сарапулын, Сюмси, Юкаменск ёросъёсын – быдэн ньыль, Дэри, Пичи Пурга, Сьӧлта, Якшур-Бӧдья ёросъёсын – быдэн кык, Глазкарын – одӥг муртлэн. 197 адями йӧназ. 10 мурт кулӥз. Кышномуртъёслы 35, 64, 66, 69, 85, 92 арес вылэм, 61, 65, 68, 80 арес 30-тӥ шуркынмонлы Удмуртиын коронавирусэн черлан 75 сюрс 60 учыръёс лабораториосын зэматэмын. 63 сюрс 218 адями йӧназ, 3 сюрс 241 мурт улонысь кошкиз. Та дыре 218 висисьёслэн тазалыксы секыт лыдъяське. Берло нунал ӵоже коронавируслы 2 сюрс 639 эскеронъёс ортчытӥзы. Коронавируслэсь прививка 632 сюрс 214 адями пуктӥз, со пӧлысь 438 сюрс 170 мурт кык компонентэн. «Спутник Лайт» вакцинаез 109 сюрс 776 адямилы пуктӥзы. Тодэ вайытом, Удмуртиын ковид койкаослэсь лыдзэс эшшо кулэстозы.  Тегъёс: Тазалык Ижкар висён Удмуртия коронавирус  